ತಮ್ಮ ಆರಂಭಿಕ ಮೂರು ಸರಣಿಗಳಲ್ಲಿ ಬ್ರೆಟ್‌ ಲೀ ಏಳು ಪಂದ್ಯಗಳಲ್ಲಿ 42 ವಿಕೆಟ್‌ ಗಳಿಸಿದರು. ಇದು ಯಾವುದೇ ಆಸ್ಟ್ರೇಲಿಯನ್‌ ಬೌಲರ್‌ ಗಳಿಸಿದ ಅತಿ ಹೆಚ್ಚು ವಿಕೆಟ್‌ಗಳ ಸಾಧನೆಯಾಗಿದೆ. ಆದರೆ, ವೆಸ್ಟ್‌ ಇಂಡೀಸ್‌ ವಿರುದ್ಧ ಎರಡನೆಯ ಇನ್ನಿಂಗ್ಸ್‌ನಲ್ಲಿನ ಐದು ವಿಕೆಟ್‌ ಸಹಿತ ಏಳನೆಯ ಟೆಸ್ಟ್‌ನಲ್ಲಿ ಏಳು ವಿಕೆಟ್‌ ಗಳಿಸಿದ ಬ್ರೆಟ್‌ ಲೀ, ತಮ್ಮ ಕೆಳಬೆನ್ನಿನ ಒತ್ತಡದ ಮೂಳೆಬಿರಿತಕ್ಕೆ ತುತ್ತಾಗಿ, ಮುಂದಿನ ಮೂರು ಟೆಸ್ಟ್‌ಗಳನ್ನು ಆಡದೇ ಹೊರಗುಳಿದರು. ಜಿಂಬಾಬ್ವೆ ವಿರುದ್ಧದ ಪಂದ್ಯಕ್ಕೆ ಅವರು ಆಟಕ್ಕೆ ಮರಳಿದರು. ಆದರೆ, ಒಂದು ತಿಂಗಳ ನಂತರ, ತಮ್ಮ ಬಲ ಮೊಣಕೈ ಮುರಿತದ ಕಾರಣ, ಮೇ 2001ರ ತನಕ ಹೊರಗುಳಿಯಬೇಕಾಯಿತು.